בלתי מנוצח (סדרת טלוויזיה)

בלתי מנוצח (באנגלית: Invincible) היא סדרת טלוויזיה אמריקאית מסוגת דרמת גיבורי-על מונפשת למבוגרים, שמבוססת על קומיקס באותו שם מאת רוברט קירקמן.

עונתה הראשונה של הסדרה עלתה לשידור בפריים וידאו ב-26 במרץ 2021. ב-29 באפריל 2021, דווח שפריים וידאו חידשה את הסדרה לשתי עונות נוספות; עונתה השנייה של הסדרה עתידה לעלות לשידור ב-3 בנובמבר 2023.

סקירה

סקירת סדרה

תקציר העלילה
מארק גרייסון הוא נער רגיל, למעט העובדה שאביו, נולאן, הוא גיבור-העל החזק ביותר על פני כדור הארץ. זמן קצר לאחר יום הולדתו השבע עשרה, מארק מתחיל לפתח כוחות משלו ומתחיל לקבל את הדרכתו של אביו במטרה לשלוט ביכולותיו בצורה טובה יותר, אך בחלוף הזמן, מארק מתחיל להבין שמורשתו של אביו אינה הרואית כפי שחשב.

צוות המדבבים והדמויות

משפחת גרייסון
 סטיבן יאון – מארק גרייסון / בלתי מנוצח, בנו בן ה-17 של אומני-מן, שמתחיל בתחילת הסדרה לגלות את כוחותיו, אך גם מגלה את האמת מאחורי המציאות איתם גיבורי-על נאלצים להתמודד.
 סנדרה או – דבי גרייסון, אמו של מארק ואשתו של אומני-מן, שהתרגלה לעובדת היותה נשואה לגיבור-על ולמדה להשלים עם הרפתקאותיו.
 ג'יי קיי סימונס – נולאן גרייסון / אומני-מן, אביו של מארק, בעלה של דבי, והגיבור החזק ביותר על פני כדור הארץ. נולאן נולד על כוכב הלכת "וילטרום", בו חיו גזע של חייזרים בעלי כוחות-על אנושיים, והגיע לכדור הארץ מעל ל-20 שנה לפני תחילת אירועי הסדרה במטרה, לכבוש אותו ולהפוך אותו לחלק מהאימפריה של וילטרום, אך זמנית שימש כמגינה. דמותו מבוססת על דמותו של סופרמן.

מגיני העולם
המקוריים:
 לורן כהן – וור וומן, לוחמת רבת עוצמה. דמותה מבוססת באופן רופף על דמותה של וונדר וומן.
 סוניקווה מרטין-גרין – גרין גוסט, גיבורת-על בעלת יכולות דמויי רוח רפאים. דמותה, שעברה שינוי מגדרי במעבר מהקומיקס לסדרה, מבוססת באופן רופף על דמותו של גרין לנטרן.
 צ'אד קולמן – איש מאדים, בן מאדים וגיבור גולה. דמותו מבוססת באופן רופף על דמותו של הצייד ממאדים.
 מייקל קודליץ – רד ראש, ספידסטר רוסי והראשון בצוות להגיב לאירועים. דמותו מבוססת באופן רופף על דמותו של הפלאש.
 לני ג'יימס – דארקווינג, בלש-על אשר ברשותו נמצאים גאדג'טים מתוחכמים. דמותו מבוססת באופן רופף על דמותו של באטמן.
 רוס מרקואנד – אימורטל, גיבור-על ששימש כמנהיגם של "מגיני העולם"  במשך עשרות שנים. דמותו של אימורטל מבוססת באופן רופף על דמותו של ונדל סאבאג׳.
 מרקואנד מדבב גם את דמותו של אקווירוס, איש-דג בעל כוחות-על מבוססי מים. דמותו של אקווירוס מבוססת באופן רופף על דמותו של אקוומן.
החדשים:
 זאכרי קווינטו – רודי קונרס / רובוט, מכונה בעלת מודעות עצמית ומנהיגם החדש של "מגיני העולם".
 גיליאן ג'ייקובס – סמנתה איב וילקינס / אטום איב, גיבורת-על בעלת יכולות מבוססי מניפולציה על חומרים ואנרגיות.
 ג'ייסון מאנזוקס – רקס סלואן / רקס ספלוד, גיבור-על שיכול לשאוב אנרגיה פוטנציאלית במטרה להפוך כל דבר שהוא נוגע בו לפצצות; בעבר של נבחרת העשרה שנבחרה להצטרף לשחרור החדש. בעל התנהגות עוינת כלפי מארק.
 מליז ג'ואו – קייט צ'ה / דופלי-קייט, גיבורת-על בעלת יכולות שכפול עצמי; בעבר של נבחרת העשרה שנבחרה להצטרף לשחרור החדש. בעבר, קייט הייתה ידידתה של איב לפני שהרסה את ידידותן בכך שבגדה בה עם רקס.
 גריפין גריי – ריי המתכווצת, גיבורת-על בעלת היכולת להפעיל מניפולציה על גודלה הפיזי, שנבחרת להצטרף לצוות "מגיני העולם" החדש. דמותה של ריי עברה שינוי מגדרי במעבר מהקומיקס לסדרה.
 גריפין מדבבת גם את דמותה של אמנדה, הידועה גם כגיבורת-העל מונסטר גירל, אישה בת 24 שקוללה לשנות את גילה הפיזי עם כל שימוש בכוחותיה על מנת לשנות את צורתה. אמנדה מתחילה את הסדרה כשהיא נראית בת 12.
 קארי פייטון – שמשון השחור, גיבור-על בעל כוחות-על לשעבר, שכעת משתמש בחליפת קרב מחומשת מיוחדת.

סוכנות ההגנה העולמית
 וולטון גוגינס – ססיל סטדמן, מנהל סוכנות ההגנה העולמית, שמפקח על כל הפעולות הנוגעות לעולם גיבורי-העל בעזרת יכולתו להשתגר ממקום למקום כהרף עין, שמאמן את בלתי מנוצח ברגע שהוא מתחיל כגיבור. לאחר מותם של "מגיני העולם" המקוריים, ססיל מעביר את החקירה לדמיאן דארקבלאד.
 כריס דיאמנטופולוס – דונלד פרגוסון, סוכן בכיר בסוכנות שמשרת ישירות תחת פיקודו של ססיל סטדמן.
 דיאמנטופולוס מדבב גם את דמותו של דוק סייסמיץ', מדען מטורף ונבל-על שמייצר רעידות אדמה.

קואליציית כוכבי הלכת
 סת' רוגן – אלן החייזר, שמאי שתפקידו להעריך את המועמדים לקואליציית כוכבי הלכת, שהגיע בטעות לכדור הארץ 15 שנה לפני תחילת אירועי הסדרה.

דמויות נוספות
 אנדרו ראנלס – ויליאם קלוקוול, חברו הטוב ביותר של מארק ואיש סודו.
 זאזי ביטס – אמבר בנט, חברתו לכיתה של מארק, שמתחילה לצאת איתו לאחרי שהתעמת בשמה נגד בריון.
 קלנסי בראון – דמיאן דארקבלאד, בלש ושד שנמלט מהגיהנום וכעת פועל להביא צדק לאחרים במטרה להאריך את שהותו בכדור הארץ.
 קווין מייקל ריצ'רדסון – התאומים מאולר, תאומים על-אנושיים בעלי עור כחול, ויריבים מושבעים של "מגיני העולם" המקוריים.
 ריצ'רדסון גם מדובב את צורתה הזכרית של מונסטר גירל, שמבוססת באופן רופף על דמותו של הענק הירוק.
 מארק המיל – ארט רוזבאום, איש סודם הוותיק של גיבורי-על רבים, כולל אומני-מן, וחייטם האישי.
 מהרשלה עלי – טיטאן, פושע בעל היכולת להפוך את עורו לשריון דמוי אבן כרצונו. דמותו מבוססת באופן רופף על דמויותיהם של הלפיד האנושי והדבר.
 מיי ויטמן – הצמד פייטמאסטר ודרופקיק
 ויטמן גם מדובבת את קוני, עמיתתה לעבודה ובת זוגה של וור וומן.
 מקס בורקהולדר – אוליבר גרייסון
 מייקל דורן – באטל ביסט
 עזרא מילר – ד. א. סינקלייר
 ניקול ביר – ונסה ופיונה
 ג'פרי דונובן – ראש-מכונה
 ג'ונתן גרוף – ריק שרידן
 ג'ון האם – סטיב
 דג'ימון הונסו – קיסר מאדים
 ג'סטין רילנד
 רג'ינלד ולג'ונסון – המנהל וינסלו

הפקה

פיתוח
ב-19 ביוני 2018 הוכרז כי פריים וידאו הזמינה סדרת גיבורי-על מונפשת, שעונתה הראשונה תכלול שמונה פרקים. הסדרה, המבוססת על סדרת הקומיקס באותו שם מאת רוברט קירקמן, מופקת על ידי המפיק סיימון רסיופה, שמפיק אותה לצדם של קירקמן, דייוויד אלפרט וקתרין וינדר.

ליהוק
צוות מדבבי הסדרה כולל אנסמבל שחקנים רחב, ביניהם נמנים: סטיבן יאון, ג'יי קיי סימונס, סנדרה או, מארק המיל, סת' רוגן, גיליאן ג'ייקובס, אנדרו ראנלס, זאזי ביטס, וולטון גוגינס, ג'ייסון מאנזוקס, מיי ויטמן, כריס דיאמנטופולוס, מאלז ג'ו, קווין מייקל ריצ'רדסון, גריי גריפין, מקס בורקהולדר, מהרשלה עלי, קלנסי בראון, ג'ונתן גרוף, וג'ון האם. בצירוף מקרים מוחלט, הוכרז על כך שרוגן שוקד על עיבוד סרט לייב אקשן לסדרת הקומיקס, בנפרד מסדרת ההנפשה. ב-18 ביולי 2020, רוברט קירקמן אישר את חדשות הליהוק בסרטון לייב בחשבון הטוויטר שלו.

שידור
ב-8 באוקטובר 2020, במהלך הפאנל של הסדרה בכנס הקומיק-קון בניו יורק, הקדימון הראשון של הסדרה הופץ רשמית. ב-22 בינואר 2021, במהלך שידור לייב שחגג את יום השנה ה-18 ליציאת סדרת הקומיקס לשווקים, חשף קירקמן כי הסדרה תעלה לשידור ב-26 במרץ 2021, כאשר שלושת הפרקים הראשונים יהיו זמינים באופן מיידי והפרקים הבאים ישודרו על בסיס שבועי. ב-19 בפברואר 2021, הקדימון המלא הראשון של הסדרה הופץ ברשת.

ביקורות
באתר הביקורות "Rotten Tomatoes", הסדרה זכתה לציון 100% על בסיס 18 ביקורות שהעניקו לעונתה הראשונה של הסדרה ביקורות חיוביות, עם דירוג ממוצע של 8.15/10.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות הנפשה אמריקאיות
סדרות דרמה אמריקאיות
סדרות פעולה אמריקאיות
סדרות טלוויזיה שמבוססות על קומיקס
סדרות טלוויזיה מקוריות של אמזון